ΕΝΟΤΗΤΑ Α, ΚΕΦΑΛΑΙΟ 3: Η ΑΜΕΡΙΚΑΝΙΚΗ ΚΑΙ Η ΓΑΛΛΙΚΗ ΕΠΑΝΑΣΤΑΣΗ

1. Τι γνωρίζεις για την αμερικανική επανάσταση;

Η αμερικανική επανάσταση έγινε το 1776. Οι κάτοικοι του νέου κόσμου εξεγέρθηκαν εναντίον των Βρετανών διεκδικώντας την ανεξαρτησία τους και σχημάτισα τις Ηνωμένες Πολιτείες της Αμερικής (Η.Π.Α.). Οι φιλελεύθερες ιδέες που είχαν εκφράστηκαν στην «Διακήρυξη της Αμερικανικής Ανεξαρτησίας». Οι Αμερικάνοι επαναστάτες ήταν ενάντιοι στη βασιλεία και ιδέες τους επηρέασαν όλο τον κόσμο.

1. Πότε ξέσπασε η γαλλική επανάσταση και ποια ήταν η αιτία της;

Η γαλλική επανάσταση ξέσπασε το 1789 σε μία εποχή που η οικονομική κρίση και η κοινωνική ανισότητα ταλαιπωρούσαν τη γαλλική κοινωνία. Ιδιαίτερα οι αγρότες ζούσαν σε κατάσταση απόλυτης φτώχειας και δεν είχαν καθόλου πολιτικά δικαιώματα.

1. Πώς έγινε η έναρξη της γαλλικής επανάστασης;

Ο βασιλιάς Λουδοβίκος 16ος, για να μοιράσει δικαιότερα τους φόρους ανάλογα με το εισόδημα του καθενός, συγκέντρωσε στο Παρίσι εκπροσώπους των τριών τάξεων σε μία γενική συνέλευση. Οι αντιπρόσωποι της τρίτης τάξης, οι «Αστοί», ξεσηκώθηκαν διεκδικώντας την εξουσία. Έτσι, ο γαλλικός λαός εξοργισμένος κατέλαβε το βασιλικό φρούριο της Βαστίλης. Επίσης, οι χωρικοί εξεγέρθηκαν και έκαψαν τις κατοικίες των μεγαλοϊδιοκτητών.

1. Τι γνωρίζεις για το πρώτο στάδιο της γαλλικής επανάστασης;

Η γαλλική επανάσταση πέρασε από τρία στάδια. Στο πρώτο κυριάρχησαν οι μετριοπαθείς και φιλελεύθερες απόψεις. Τότε, η πρώτη Εθνοσυνέλευση ψήφισε τη «Διακήρυξη των δικαιωμάτων του ανθρώπου και του πολίτη», ένα κείμενο που περιείχε φιλελεύθερες ιδέες, όπως η ελευθερία, η ισότητα και αδελφοσύνη. Σύμφωνα με την Διακήρυξη η εξουσία πηγάζει από το έθνος και όχι από τον μονάρχη. Την περίοδο αυτή η εκκλησιαστική περιουσία δόθηκε στο κράτος και καταργήθηκαν κάποιοι φόροι. Επίσης, η χώρα χωρίστηκε σε νομούς, επαρχίες και κοινότητες. Τέλος, ψηφίστηκε το φιλελεύθερο Σύνταγμα που περιόριζε τις εξουσίες του βασιλιά. Δικαίωμα ψήφου δόθηκε μόνο σε όσους πλήρωναν φόρους, ενώ αποκλείονταν η γυναίκες.

1. Τι γνωρίζεις για το δεύτερο στάδιο της γαλλικής επανάστασης;

Κατά το δεύτερο στάδιο, η εξουσία πέρασε στα χέρια των ακραίων ριζοσπαστών, οι οποίοι επέβαλαν καθεστώς τρομοκρατίας. Την περίοδο αυτή χιλιάδες Γάλλοι πολίτες εκτελέστηκαν ως εχθροί του λαού, ενώ την ίδια τύχη είχαν και ο βασιλιάς Λουδοβίκος με τη βασίλισσα Αντουανέτα.

1. Τι γνωρίζεις για το τρίτο στάδιο της γαλλικής επανάστασης;

Στο τρίτο στάδιο επικράτησαν και πάλι οι μετριοπαθείς. Εξαιτίας όμως των δυσκολιών που αντιμετώπιζε η χώρα, η εξουσία δόθηκε στον Ναπολέοντα Βοναπάρτη, ο οποίος τελικά έγινε αυτοκράτορας. Προχώρησε σε πολλές μεταρρυθμίσεις, ενώ παράλληλα συνέχισε μία σειρά από πολέμους εναντίον των εχθρών της Γαλλίας, που κράτησαν περισσότερο από 20 χρόνια. Στο διάστημα αυτό ο Ναπολέων κατέλαβε το μεγαλύτερο μέρος της Ευρώπης φτάνοντας μέχρι τη Ρωσία. Οι πόλεμοι τελείωσαν το 1815 με την ήττα του Ναπολέοντα.